# L'Hospitalet de Llobregat

L'Hospitalet de Llobregat és una ciutat de la comarca del Barcelonès, situat al pla de Barcelona, a la riba esquerra del riu Llobregat. Limita a l'oest amb els municipis d'Esplugues de Llobregat, Cornellà de Llobregat i el Prat de Llobregat, i a l'est i sud amb la ciutat de Barcelona, amb la que té una continuïtat de la trama urbana. Amb una població de 254.056 habitants (2013), és la segona ciutat de Catalunya per habitants.

## Citacions

* Els xavals estan més desorientats que un turista a Hospitalet.
       El desorientat. — Joan Capri
* L'H is not Barcelona.
       L'Hospitalet de Llobregat, 2009. — Darío Villamayor
          Lema de la campanya dissenyada per Darío Villamayor

## Dites populars

* A L'Hospitalet són maques, a Cornellà no tant, a Sant Boi hi ha les gitanes, i al Prat, la flor del ram.
    (var.) A L'Hospitalet són maques, a Cornellà no tant, a Sant Boi són les gitanes i a Sant Joan la flor del ram.
    (var.) Vaig passar per Ulldecona, per Santes Creus i Poblet, i per haver-hi noies maques, no hi ha com L’Hospitalet.
* Els d’Hospitalet, molta escudella i molt poca carn d’olla.
* Els d’Hospitalet porten l’armilla més llarga que el gec.
* L’Hospitalet fa pudor de canyet.
* L'Hospitalet, fàbriques i escombriaires.
* Pla com la Marina, enlairat com la Torrassa.

## Frases fetes i locucions

* Anar a prendre vent a la Farola.
    (var.) Anar a prendre pel sac a la Farola
          Engegar a algú molt lluny. La Farola fou el far marítim de l'antiga platja de la ciutat, i era el punt més allunyat del centre.
* Enviar vuit dies al carrer Groc.
          Fer adonar a una criatura que s'ha d'acabar el menjar que té al plat i la sort que té de poder alimentar-se. El carrer Groc havia estat un carrer molt humil d'aquest municipi.
* Semblar el carrer de Mitja Galta.
          El carrer de Mitja Galta correspon al nom anterior del carrer Santa Eulàlia, i en el passat només hi havia cases a una banda del carrer, mentre que l'altra semblava inacabada.

## Rondalles

* El sol se’n va a la posta, la lluna a L’Hospitalet, en daràs tants de recados, a aquest que es diu Peret.
    (var.) El sol se’n va a la posta, la lluna a L’Hospitalet, tinc el nòvio que m’espera al cantó de cal Benet.

## Referències

* ↑ Capri, Joan. El Millor Joan Capri (CD-ROM). Madrid: BMG Music Spain, DL 1997.
* ↑ Solé, Marga. «Darío Villamayor, el padre de 'L’H is not Barcelona'». Diari de l'Hospitalet. L'Hospitalet de Llobregat: La Farga, 09-02-2009. [Consulta: 28 març 2012].$^{[Enllaçnoactiu]}$
* ↑ Casas Romeo, Agustí; Puigmalet, Joan. «Aproximació al parlar tradicional del Prat de Llobregat». A: Patrimoni, història local i didàctica. Homenatge a Jaume Codina. Actes de les VI Jornades del Patrimoni del Baix Llobregat. Sant Feliu de Llobregat: Consell Comarcal del Baix Llobregat, Edicions del Llobregat, 2012, p. 372-286. ISBN 9788493880163. $^{[Enllaçnoactiu]}$
* ↑ Piñeiro Costán; Ramos Ruiz; Puigmalet, 2013, p. 291, Trons a remolar.
* 1 2 Piñeiro Costán; Ramos Ruiz; Puigmalet, 2013, p. 292, Trons a remolar.
* 1 2 3 Piñeiro Costán; Ramos Ruiz; Puigmalet, 2013, p. 316, Trons a remolar.
* 1 2 3 4 Camós i Cabeceran, Joan (ed.). L'Hospitalet és escola : materials didàctics Ciències socials Infantil Primària Secundària (CD-ROM). [L'Hospitalet de Llobregat]: Ajuntament de l'Hospitalet, Centre d'Estudis de l'Hospitalet, 2002 (Conèixer l'Hospitalet) [Consulta: 22 febrer 2014].
* ↑ Piñeiro Costán; Ramos Ruiz; Puigmalet, 2013, p. 295, Trons a remolar.
* ↑ Piñeiro Costán; Ramos Ruiz; Puigmalet, 2013, p. 290, Trons a remolar.
* 1 2 Piñeiro Costán; Ramos Ruiz; Puigmalet, 2013, p. 361, Trons a remolar.

## Bibliografia

* Piñeiro Costán, Montserrat; Ramos Ruiz, Jordi; Puigmalet, Joan. Beca Jaume Codina de Recerca d’Història Local (en català). El Prat de Llobregat: Ajuntament del Prat de Llobregat, 2013 (Col·lecció de textos locals). ISBN 978-84-87486-30-2 [Consulta: 21 febrer 2017].

## Enllaços externs

* Portal de l'Ajuntament de L'Hospitalet de Llobregat